Recursos i iniciatives per passar millor el confinament
Sin fecha

Carcaixent

Davant la situació que estem vivint i de les mesures excepcionals que cal prendre per evitar la propagació del COVID-19, quedar-se a casa continua sent la recomanació fonamental. Des dels diferents departaments de l'Ajuntament de Carcaixent s'ha estat treballant en inciatives per a fer més fàcil el confinament. Ací teniu un recull:

La Piscina Coberta de Carcaixent a la seua pàgina de Facebook o afegin-te a la seua llista de distribució de Whatsapp comparteixen rutines i vídeos amb exercicis per a fer esport des de casa. També pots assistir a les seues classes "virtuals" a través del seu perfil de Instragram. Si voleu afegir-se a la llista de Whatsapp podeu posar-vos en contacte en el 606820938. Per a les persones usuàries s'ha posat en marxa un servei d'entrenament personalitzat. Per a sol·licitar la teua rutina pots informar-te ací

El Casal Jove de Carcaixent en col·laboració amb l'IVAJ ha preparat una guia amb recursos d'oci jove. Podreu trobar lectures, material audiovisual i cultural, recursos de formació, per a fer esport, per a cuinar entre altres moltes coses. Podeu descarregar-vos la guia ací.

Altra de les propostes del Casal Jove, en col·laboració de l'Àrea de Benestar Social,  és el Servei d'Assistència Psicològica per a Joves per a ajudar a gestionar situacions d'estrés, ansietat i addiccions durant el període de confinament. Per poder accedir al servei s'ha habilitat dos números de telèfon 696911656 i 689370043

L'Ajuntament de Carcaixent s'ha preparat una graella on cada dia podreu trobar un conte, un activitat per a activar-se i una manualitat. Fent click en cada activitat podreu accedir a la pàgina web o vídeo que vos proposen cada dia. Podeu descarregar-vos l'horari ací.

#CarcaixentDesDeDins està pensat per a tota la població. L’objectiu és dibuixar el que veiem des de la finestra, jardí, terrat o balcó de casa, per tenir una altra perspectiva de Carcaixent.  Publica la teva il·lustració les xarxes socials, fent servir l’etiqueta #CarcaixentDesDeDins o envia la teua il·lustració a ajuntament@carcaixent.es.

La Biblioteca de Carcaixent comparteix cada dia en les seues xarxes socials iniciatives per a el foment de la lectura, contacontes i altres recursos culturals molt interessant. També ofereixen la possibilitat de facilitar un carnet temporal per accedir a la plataforma e-biblio, on podreu trobar més de 3.000 refererències bibliogràfiques, revistes, audiollibres entre altres. A la seua nova web podràs trobar també recursos culturals i activitats per a xiquets i xiquetes.

La Unitat de Prevenció Comunitària de Conductes Addictives comparteix a la seua pàgina de Facebook cada dia una sessió de meditació per a xiquets i xiquetes de 5 a 12 anys per poder trobar moments de calma i aprendre a gestionar els moments complicats del confinament. A la mateixa pàgina també trobareu diversos recursos i consells de salut comunitària per a totes les edats.

Des de l'Institut Municipal d'Educació han facilitat una guia amb consells per afavorir el desenvolupament saludable dels més menuts i menudes atenent les seues necessitats en totes les àrees: cognitiva, motora, comunicació i llenguatge, social i afectiva. Trobareu la guia ací També ofereixen un servei d'assessorament personalitzat. Podeu enviar un correu al persornal de l'IME paios.vernich@carcaixent.es, juan.leiva@carcaixent.es o mjose.beneyto@carcaixent.esi es posaran en contacte amb vosaltres.

Ens trobem fent front a una situació d'emergència sanitària que ha canviat la forma de relacionar-nos amb el nostre entorn i ens pot provocar situacions emocionals que ens eren desconegudes fins ara.  Per poder gestionar-les de la millor manera, des de l'Àrea de Benestar Social han preparat una sèrie de consells que ens poden resultar molt útils per poder afrontar els moments més complicats. Si creus que, després de seguir estos consells, et vindria bé un suport emocional i acompanyament psicològic pots cridar al 962457609. Podeu consultar la guia ací

Des de la Regidoria de Promoció econòmica a través de l'Espai de Desenvolupament Local, per reforçar la tasca d'assessorament a persones autònomes i xicotetes i mitjanes empreses han creat la iniciativa "Aperitius Empresarials". Una série d'encontres virtuals on les persones participants podran plantejar els seus dubtes sobre les ajudes i mesures que s'estan duent a terne. Si teniu interés en participar podeu sol·lcitar més informació en el telèfon 660556913

Turisme Carcaixent a les seues xarxes socials està recollint fotografies del que els carcaixentins i carcaixentines veuen des de les seues finestres. Si vols participar, envia la teua foto a turisme@carcaixent.es o al whatsapp 667702005

Des de l' Espai de Desenvolupament Local de Carcaixent ofereixen suport d'Acompanyament laboral per videocridada. Si necessites ajuda per tramitar l'alta o orientació envia un whatsapp al 686801420 i es posaran en contacte amb tu.

La Federación Española de Municipios y Provincias ha editat la guia "Cultura para una Cuarentena" amb fonts de recursos per a llegir, veure i experimentar. L'oferta és literària, teatral, musical, cinematogràfica, televisiva, museística ... opcions diverses per preferències diverses que podreu trobar ací

Creu Roja ha creat la guia "Imagina con Cruz Roja. Guia de actividades y manejo de la situación de confinamiento en familia", un material molt que pensem que pot ajudar a les famílies, el amb recursos didàctics a totes les famílies, xiquets/es i joves, que durant estos dies de confinament demanen informació, orientació, recomanacions i activitats que els ajuden a portar endavant de la millor manera possible este període d'intensa convivència. Podeu descarregar la guia ací.

L'Institut Valencià de Cultura ha obert el canal #QuedatACasa on podreu trobar setmanalment oferta cultural relacionada amb esta entitat des de espectacles teatrals, audiovisuals, musicals, cinematogràfics o relacionats amb les arts plàstiques, entre altres. L'oferta és per a totes les edats. Ací trobareu l'accés al canal.

Dins del pla unificat de docència diigital MULAN creat per la Conselleria d'Educació, Cultura i Esport, podreu trobar el repositori ReDI amb recursos didàctics per a totes les etapes educatives. Tot i que està dirigit al professorat, vos pot aportar idees per recolzar als vostres fills i filles en la realització de les seues tasques diàries.